
PARLAMENTUL ROMÂNIEI

CAMERA DEPUTAŢILOR

	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti  08.04.2013        

 Pl - x  136/2014            


AVIZ
asupra Propunerea legislativă pentru modificarea şi completarea Legii nr.69/2000 a Educaţiei Fizice şi Sportului
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.69/2000 a Educaţiei Fizice şi Sportului trimis cu adresa nr. Pl. x. 136 din 25 martie 2014 şi înregistrată cu nr. 4c-11/333 din 26 martie 2014.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.

Potrivit dispoziţiilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 8 aprilie 2014.
Senatul, în calitate de primă Cameră sesizată, a respins iniţiativa legislativă în şedinţa din 18 martie 2014, cu respectarea prevederilor art. 76 alin. (2) din Constituţia României, republicată.

Iniţiativa legislativă are ca obiect de reglementare modificarea şi completarea prevederilor legale referitoare la realizarea cadrului legislativ care să permită actualelor cluburi, majoritatea bugetare, să se reorganizeze astfel încât, în interiorul lor să poată practica sportul atât sportivii amatori cât şi cei profesionişti.
Membrii Comisiei au examinat propunerea legislativă supusă avizării, expunerea de motive şi avizul favorabil cu observaţii şi propuneri al Consiliului Legislativ, transmis cu adresa nr. 1184 din 29 octombrie 2013.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative. 
În raport de obiectul şi conţinutul reglementării, iniţiativa legislativă face parte din categoria legilor ordinare. 

                   PREŞEDINTE,                        
                                  SECRETAR,

               Liviu Bogdan CIUCĂ              

          Theodor-Cătălin NICOLESCU 

Consilier, Roxana Zegrean

